《中林道上》
宋代·冯山

中林山谷间，出没缘畏途。楩楠蔽白日，落落梁栋躯。

半为野火烧，摧颓委樵苏。清泉劳奔注，亦为势所驱。

微芒济物心，到海何其迂。吾物处其一，进退难与俱。

置身木雁间，恐非斯人徒。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。